



**Ειδική Υπηρεσία Διαχείρισης ΕΠ Περιφέρειας Ηπείρου**

**C:\Users\Νίκος\Documents\Νίκος\Δουλειά\ΕΣΠΑ 2014-2020\Δημοσιότητα\espa1420_logo_el\espa1420_logo_4printing\espa1420_print.tif**

Εξειδίκευση Εφαρμογής

**Οκτώβριος 2017**

[Μεθοδολογία 3](#_Toc497136542)

[Διαδικασία 5](#_Toc497136543)

[Θεματικός στόχος *7* – Επενδυτική Προτεραιότητα *7b* 7](#_Toc497136544)

[Δράση 7.2.1.3: Υλοποίηση υποδομών μεταφορών στο πλαίσιο της εγκεκριμένης Στρατηγικής για την Ολοκληρωμένη Χωρική Επένδυση «Πολιτιστική Διαδρομή στα Αρχαία Θέατρα της Ηπείρου» 8](#_Toc497136545)

# **Μεθοδολογία**

Το Έγγραφο «Εξειδίκευση Εφαρμογής ΕΠ Ηπείρου » προβλέπεται στο άρθρο 19 του Ν.4314/2014 και αποτελεί ένα υποστηρικτικό εργαλείο διαχείρισης, για την αποτελεσματικότερη εφαρμογή των Επιχειρησιακών Προγραμμάτων (ΕΠ) της Προγραμματικής Περιόδου 2014-2020 στην κατεύθυνση επίτευξης των στόχων και υλοποίησης των προτεραιοτήτων που τέθηκαν στο πλαίσιο του σχεδιασμού τους. Η εξειδίκευση αποτελεί ένα εύχρηστο εργαλείο ενεργοποίησης, υλοποίησης αλλά και παρακολούθησης και αξιολόγησης του ΕΠ. Βάση της εξειδίκευσης αποτελούν η επιλεγείσα στρατηγική, οι διαπιστωμένες ανάγκες και δυνατότητες, οι στόχοι και οι προτεραιότητες που διατυπώθηκαν στο ΕΠ ή αναδεικνύονται κατά τη διάρκεια υλοποίησής του.

Βάσει του αρ. 19 του Ν.4314/2014 τίθεται προς έγκριση στην Επιτροπή Παρακολούθησης του ΕΠ, η μεθοδολογία, η διαδικασία και το περιεχόμενο της εξειδίκευσης του Προγράμματος, καθώς και ο προγραμματισμός των προσκλήσεων και των εντάξεων, θέτοντας κατ' έτος στόχους.

Η εξειδίκευση είναι μία δυναμική διαδικασία, η έκταση και ο βαθμός της οποίας προσδιορίζεται ανάλογα με τα κάθε φορά δεδομένα υλοποίησης που η ΔΑ έχει στη διάθεσή της. Η εξειδίκευση γίνεται σταδιακά στη βάση αφενός της ωριμότητας έκδοσης προσκλήσεων για την επιλογή πράξεων στους Άξονες Προτεραιότητας και αφετέρου των αναγκών στο πλαίσιο της υλοποίησης του ΕΠ.

Τα κυριότερα χαρακτηριστικά της εξειδίκευσης είναι ότι η ανάλυση γίνεται ανά άξονα προτεραιότητας και ανά δράση και περιλαμβάνονται μεταξύ άλλων: οι ενδεικτικοί δικαιούχοι, ο τρόπος υλοποίησης, ο προγραμματισμός ενεργειών, οι δείκτες εκροής και οι ενδεικτικοί προϋπολογισμοί. Περαιτέρω, η εξειδίκευση περιλαμβάνει ειδικότερη αναφορά στις ενέργειες που θα αναληφθούν για τα έργα που η υλοποίησή τους έχει ξεκινήσει πριν την έγκριση του ΕΠ (εμπροσθοβαρή), τα μεγάλα έργα και τα τμηματοποιημένα έργα που ένα τμήμα τους χρηματοδοτήθηκε από ΕΠ του ΕΣΠΑ 2007-2013 και ένα άλλο προβλέπεται να υλοποιηθεί από το ΕΠ την περίοδο 2014 - 2020. Επίσης, περιλαμβάνει αναφορά στις ενέργειες που θα αναληφθούν για την επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης σε επίπεδο άξονα προτεραιότητας.

Στο πλαίσιο αυτό, η επιλογή των δράσεων που περιλαμβάνονται βασίζεται σε μία σειρά κριτηρίων, τα οποία μεταξύ άλλων εστιάζουν στο κατά πόσο είναι δυνατό:

* εξειδικευθούν οι δράσεις, να προσδιοριστεί η σύνδεσή τους με συγκεκριμένα πεδία παρέμβασης και να αναλυθεί στα αντίστοιχα επίπεδα ο ενδεικτικός π/υ,
* διαμορφωθεί σαφής και ρεαλιστικός χρονοπρογραμματισμός ενεργοποίησης μίας δράσης, λαμβάνοντας υπόψη όλες τις απαραίτητες ενέργειες (π.χ. μη εκπλήρωση εκ των προτέρων θεματικών αιρεσιμοτήτων),
* προσδιοριστούν οι δυνητικοί δικαιούχοι μίας δράσης,
* προσδιοριστούν ενδεχόμενοι ενδιάμεσοι φορείς, οι οποίοι θα κληθούν να διαχειριστούν μία ή περισσότερες δράσεις,
* καλυφθεί η ανάγκη για επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης.
* καλυφθεί η ανάγκη για την κάλυψη των στόχων του αρ. 19 του Ν. 4314/2014 για τις εντάξεις, τις νομικές δεσμεύσεις και τις δαπάνες.

Ο Π/Υ του ΕΠ Ηπείρου ανέρχεται σε 325.846.893€ και σύμφωνα με το άρθρο 19 του Ν.4314/2014 ο στόχος μέχρι το τέλος του 2016 θα πρέπει να είναι τουλάχιστον 50% για τις εντάξεις, 40% για τις νομικές δεσμεύσεις και 20% για τις δαπάνες για το σύνολο των πόρων του ΕΠ που χρηματοδοτούνται από τα Ταμεία. Στην συνέχεια παρουσιάζονται οι λεπτομέρειες όλων των δράσεων που είναι εφικτό να εξειδικευτούν και παρουσιάζεται ο προγραμματισμός των προσκλήσεων.

Ένα δεύτερο δεδομένο που λήφθηκε υπόψη στην διαμόρφωση της Εξειδίκευσης του ΕΠ είναι η επίτευξη των ενδιάμεσων στόχων που έχουν τεθεί για την κατανομή του αποθεματικού επίδοσης σε κάθε Άξονα. Με το δεδομένο αυτό θα δοθεί προτεραιότητα στην έκδοση προσκλήσεων και στην αξιολόγηση των αιτημάτων των αντίστοιχων δράσεων. Οι στόχοι για το 2018 αφορούν:

* Για τον Άξονα 1 α) Αριθμός επιχειρήσεων που λαμβάνουν επιχορηγήσεις και β) Ποσό πιστοποιημένων δαπανών των δράσεων αυτών,
* Για τον Άξονα 2 α) Συμβάσεις που έχουν υπογραφεί για την υλοποίηση των έργων επεξεργασίας λυμάτων, β) Ενταγμένα έργα πολιτιστικής και φυσικής κληρονομιάς και γ) Ποσό πιστοποιημένων δαπανών των δράσεων αυτών,
* Για τον Άξονα 3 α) Ενταγμένα έργα οδοποιίας (ανακατασκευή ή αναβάθμιση) και β) Ποσό πιστοποιημένων δαπανών των δράσεων αυτών,
* Για τον Άξονα 4 α) Δυναμικότητα των υποδομών φροντίδας που ενισχύονται, β) Ενταγμένα έργα εκπαίδευσης (σε όλες οι βαθμίδες) και γ) Ποσό πιστοποιημένων δαπανών των δράσεων αυτών και
* Για τον Άξονα 5 α) Συμμετέχοντες σε μειονεκτική θέση ο οποίοι ωφελούνται από προγράμματα παροχής υπηρεσιών προσχολικής αγωγής, δημιουργικής απασχόλησης, συμβουλευτικής και επαγγελματικής επιμόρφωσης – κατάρτισης, β) Πληθυσμός ευπαθών ομάδων που καλύπτεται από υπηρεσίες πρόνοιας και γ) Ποσό πιστοποιημένων δαπανών των δράσεων αυτών.

Τέλος ένα τρίτο δεδομένο είναι ο προγραμματισμός για άμεση έκδοση προσκλήσεων για ένταξη των εμπροσθοβαρών δηλαδή πράξεων που η υλοποίησή τους έχει ξεκινήσει πριν την έγκριση του ΕΠ, των μεταφερόμενων από το ΕΠ Θ-ΣΤ-Η 2007-2013 και των τμηματοποιημένων έργων που ένα τμήμα τους χρηματοδοτήθηκε από το ΕΠ Θ-ΣΤ-Η 2007-2013 και ένα άλλο προβλέπεται να υλοποιηθεί από το ΕΠ Ηπείρου 2014 - 2020. Η ανάγκη αυτή προκύπτει για να μην υπάρξει κενό στην χρηματοδότηση των πράξεων αυτών καθώς οι περισσότερες από αυτές έχουν ήδη αποκτήσει νομική δέσμευση και υλοποιούνται.

# **Διαδικασία**

Με την Εκτελεστική Απόφαση της Ευρωπαϊκής Επιτροπής C(2014)10172/18-12-2014 εγκρίθηκε το Επιχειρησιακό Πρόγραμμα Ηπείρου για στήριξη από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο στο πλαίσιο του στόχου “Επενδύσεις στην ανάπτυξη και την απασχόληση” για την Περιφέρεια Ηπείρου στην Ελλάδα. Στην συνέχεια και σύμφωνα με το άρθρο 19 του Ν.4314/2014 η ΕΥΔ Περιφέρειας Ηπείρου προχώρησε στην σύναξη του Εγγράφου Εξειδίκευσης Εφαρμογής ΕΠ Ηπείρου σύμφωνα με την διαδικασία:

Η ΕΑΣ με την εγκύκλιο 32030/ΕΥΣΣΑ798/20-3-2015 απέστειλε στις Διαχειριστικές Αρχές (ΔΑ) τυποποιημένο έγγραφο «Εξειδίκευση Εφαρμογής του ΕΠ» (ΕΕΕΠ).

Η ΕΥΔ Περιφέρειας Ηπείρου εξειδικεύει το ΕΠ Ηπείρου , για το οποίο είναι υπεύθυνη, βάσει του τυποποιημένου από την ΕΑΣ εγγράφου ΕΕΕΠ, αντλώντας στοιχεία από το εγκεκριμένο στην SFC Πρόγραμμα.

Η ΕΥΔ Περιφέρειας Ηπείρου προσδιορίζει τις Επιτελικές Δομές οι οποίες σχετίζονται με τους τομείς στρατηγικής της (όπως ορίζονται στο άρθρο 18 του Ν. 4314/2014 καθώς και σχετικό πίνακα διαβούλευσης της 3ης εγκυκλίου για το σχεδιασμό των ΕΠ της περιόδου 2014-2020). Για έργα και δράσεις τοπικής ανάπτυξης και ιδίως των πράξεων που εντάσσονται σε κατηγορίες δράσεων με δικαιούχους τους δήμους, η ΕΥΔ Περιφέρειας Ηπείρου προσδιόρισε την σχετιζόμενη Περιφερειακή Επιτροπή Αναπτυξιακού Σχεδιασμού (ΠΕΑΣ) ΕΣΠΑ, (άρθρο 24Ατου Ν. 4314/2014). Ειδικά, για τις δράσεις διοικητικής μεταρρύθμισης και ηλεκτρονικής διακυβέρνησης των Υπουργείων, η ΕΥΔ Περιφέρειας Ηπείρου συνεργάζεται για την έκδοση προσκλήσεων πράξεων, και για τον προγραμματισμό προσκλήσεων, με την Επιτελική Δομή ΕΣΠΑ του Υπουργείου Εσωτερικών και Διοικητικής Ανασυγκρότησης (τ. Διοικητικής Μεταρρύθμισης και Ηλεκτρονικής Διακυβέρνησης) η οποία με τη σειρά της συνεργάζεται προς τούτο με τις Επιτελικές Δομές ΕΣΠΑ των Υπουργείων στους Θεματικούς Στόχους 2 και 11 του Κανονισμού (βλ. παρ. 2, αρ. 26, Ν. 4314/2014).

Η ΕΥΔ Περιφέρειας Ηπείρου συνεργάστηκε για τη διαμόρφωση του εγγράφου ΕΕΕΠ με τις ως άνω Επιτελικές Δομές (ή ελλείψει τούτων οι αρμόδιες υπηρεσίες των Υπουργείων) και την Περιφερειακή Επιτροπή Αναπτυξιακού Σχεδιασμού (και ελλείψει αυτής στην ΚΕΔΕ και την ΠΕΔ Ηπείρου). Απέστειλε το με αρ. πρωτ. 1769/21-4-2015 έγγραφο ενημερώνοντας τις ως άνω Υπηρεσίες για την έναρξη της διαδικασίας εξειδίκευσης αποστέλλοντας το τυποποιημένο έντυπο πρότασης για την υποβολή τυχόν προτάσεων θέτοντας δεσμευτική ημερομηνία παραλαβής, σύμφωνα με την εγκύκλιο 32030/ΕΥΣΣΑ798/20-3-2015. Η ΕΥΔ Περιφέρειας Ηπείρου, μετά την εξέταση των προτάσεων, διαμόρφωσε το τελικό σχέδιο εγγράφου ΕΕΕΠ με βάση το εγκεκριμένο ΕΠ και την μεθοδολογία που περιγράφεται στο αντίστοιχο κεφάλαιο.

Η ΕΥΔ Περιφέρειας Ηπείρου εισηγείται το τελικό σχέδιο του ΕΕΕΠ στον Περιφερειάρχη.

Ο Περιφερειάρχης εισηγείται προς έγκριση στην Επιτροπή Παρακολούθησης του ΕΠ Ηπείρου τη μεθοδολογία, τη διαδικασία και το περιεχόμενο της εξειδίκευσης του ΕΠ, καθώς και τον προγραμματισμό των προσκλήσεων και των εντάξεων, σύμφωνα με τους κατ’ έτος στόχους. Η έγκριση του εγγράφου ΕΕΕΠ ή ενδεχόμενη αναθεώρηση αυτού, γίνεται κατά κανόνα στο πλαίσιο συνεδρίασης της Επιτροπής Παρακολούθησης και εφόσον προκύψουν επείγουσες κατά την κρίση της ΔΑ ανάγκες, η έγκριση/αναθεώρηση μπορεί να γίνει και με γραπτή διαδικασία. Η έγκριση του πρώτου ΕΕΕΠ γίνεται υποχρεωτικά σε συνεδρίαση της Επιτροπής Παρακολούθησης. Το έγγραφο ΕΕΕΠ αναθεωρείται υποχρεωτικά ως αποτέλεσμα ενδεχόμενης αναθεώρησης του ΕΠ. Στις συνεδριάσεις της Επιτροπής Παρακολούθησης -και τουλάχιστον μία φορά ανά έτος- παρουσιάζεται ο βαθμός επίτευξης των τεθέντων στο έγγραφο ΕΕΕΠ στόχων.

Βάσει του εγκεκριμένου κάθε φορά ΕΕΕΠ, μια ΔΑ δύναται να προβεί στην έκδοση προσκλήσεων μόνο για εκείνες τις δράσεις οι οποίες έχουν εξειδικευτεί. Εξειδίκευση δράσεων στις Επενδυτικές Προτεραιότητες που συνδέονται με εκ των προτέρων θεματικές αιρεσιμότητες ή/ και τυχόν σχετικές «αυτοδεσμεύσεις» που δεν έχουν εκπληρωθεί, θα μπορεί να πραγματοποιηθεί από την ΔΑ. Θα πρέπει ωστόσο να λαμβάνονται υπόψη πιθανοί κίνδυνοι/επιπτώσεις που απορρέουν από ενδεχόμενη μη εκπλήρωσή τους.

## Θεματικός στόχος *7* – Επενδυτική Προτεραιότητα *7b*

|  |  |
| --- | --- |
| Θεματικός στόχος (ΘΣ) | ΘΣ7 Προώθηση των βιώσιμων μεταφορών και άρση των προβλημάτων σε βασικές υποδομές δικτύων |
| Επενδυτική προτεραιότητα | ΕΠ7bΕνίσχυση της περιφερειακής κινητικότητας μέσω της σύνδεσης δευτερευόντων και τριτευόντων κόμβων στην υποδομή ΔΕΔ-Μ, συμπεριλαμβανομένων των πολυτροπικών κόμβων |
| Σύνδεση με θεματικές αιρεσιμότητες | T.07.1 Μεταφορές: Η ύπαρξη ενός συνολικού σχεδίου/ων ή πλαισίου/ων για τις επενδύσεις στον τομέα των μεταφορών σύμφωνα με το θεσμικό σύστημα των κρατών μελών (περιλαμβανομένων των δημόσιων μεταφορών σε περιφερειακό και τοπικό επίπεδο) το οποίο υποστηρίζει την ανάπτυξη υποδομών και βελτιώνει τις συνδέσεις με το ευρύτερο και με το κεντρικό δίκτυο ΔΕΔ-Μ. |
| Ειδικοί στόχοι | ΕΣ7.2.1 Βελτίωση της προσβασιμότητας σε αστικά κέντρα και σε σημεία τουριστικού και πολιτιστικού ενδιαφέροντος  ΕΣ7.2.2 Βελτίωση οδικής ασφάλειας για τη μείωση της επικινδυνότητας του οδικού δικτύου |
| Δείκτες αποτελέσματος | T1623 Χρονοαπόσταση (Ιόνια Οδός με Περιοχή Τζουμέρκων)  T1624 Επικινδυνότητα Οδικού Δικτύου (τροχαία ατυχήματα με σωματικές βλάβες/ έτος) |

Δράση 7.2.1.3: Υλοποίηση υποδομών μεταφορών στο πλαίσιο της εγκεκριμένης Στρατηγικής για την Ολοκληρωμένη Χωρική Επένδυση «Πολιτιστική Διαδρομή στα Αρχαία Θέατρα της Ηπείρου»

|  |  |
| --- | --- |
| Χαρακτηρισμός δράσης | Εμπροσθοβαρής  Τμηματοποιημένη  Μεγάλο έργο  Κρατική ενίσχυση  Δημόσιο έργο |
| Ενέργειες που θα αναληφθούν για τα εμπροσθοβαρή, τα μεγάλα και τα τμηματοποιημένα έργα |  |
| Τρόπος υλοποίησης δράσης | Επιχορήγηση (grant)  Μέσο χρηματοοικονομικής τεχνικής  ΒΑΑ  ΟΧΕ  ΤΑΠΤΟΚ  Μη επιστρεπτέα επιχορήγηση |
| Συνεισφορά δράσης στο πλαίσιο επίδοσης | ΝΑΙ  ΟΧΙ |
| Ενδιάμεσοι φορείς |  |
| Κατηγορία Περιφέρειας | Όλη η χώρα  Περισσότερο ανεπτυγμένες  Σε μετάβαση  Λιγότερο ανεπτυγμένες |
| Σύνδεση με αιρεσιμότητες | Τ.07.1 |
| Σύνδεση με αυτοδεσμεύσεις | ΝΑΙ  ΟΧΙ |

Περιγραφή δράσης

Η ολοκληρωμένη χωρική ανάπτυξη περιλαμβάνει ένα σύστημα αλληλένδετων ενεργειών που αποσκοπεί στην επίτευξη μακροχρόνιας βελτίωσης των οικονομικών, υλικών, κοινωνικών και περιβαλλοντικών συνθηκών της περιοχής μελέτης με την καλύτερη αξιοποίηση όλων των διαθέσιμων πόρων. Στόχος του σχεδίου της ολοκληρωμένης εδαφικής επένδυσης με τίτλο «Πολιτιστική διαδρομή στα αρχαία θέατρα της Ηπείρου» είναι η δημιουργία ενός καινοτόμου τουριστικού προϊόντος για την ανάδειξη της πολιτιστικής κληρονομιάς και αφορά στην ενοποίηση διάσπαρτων αρχαιολογικών χώρων και επιμέρους πολιτιστικών διαδρομών με αναβαθμισμένες σύγχρονες υποδομές. Ειδικότερα, με την αναβάθμιση των ποιοτικών παραμέτρων που θα επέλθει με τις αναβαθμισμένες συγκοινωνιακές και κυκλοφοριακές συνθήκες στην περιοχή, βελτιώνεται η προσβασιμότητα με στόχο την οργάνωση της επίσκεψης με τη μορφή συγκροτημένης «βιωματικής» εξερεύνησης στους βασικότερους αρχαιολογικούς χώρους της Ηπείρου. Η εν λόγω δράση υποδομών μεταφορών συμβάλλει στην επίτευξη του ειδικού στόχου 7.2.1 «Βελτίωση της προσβασιμότητας σε αστικά κέντρα και σε σημεία τουριστικού και πολιτιστικού ενδιαφέροντος».

Μέσω του συγκεκριμένου τύπου δράσης αναμένεται η υλοποίηση υποδομών μεταφορών που εξυπηρετούν τους αρχαιολογικούς χώρους (Δωδώνης, Νικόπολης, Κασσώπης, Αμβρακίας και Γιτάνων) της εγκεκριμένης Στρατηγικής για την Ολοκληρωμένη Χωρική Επένδυση «Πολιτιστική Διαδρομή στα Αρχαία Θέατρα της Ηπείρου».

Συγκεκριμένα θα χρηματοδοτηθούν έργα οδοποιίας που αφορούν σε διάνοιξη ή βελτίωση του οδικού δικτύου πρόσβασης στους αρχαιολογικούς χώρους, ή σύνδεση των θεάτρων και λοιπών μνημείων του χώρου με τα αρχαιολογικά Μουσεία και τα κέντρα των κοντινών πόλεων/οικισμών, εναρμονισμένα με τον ευρύτερο χωροταξικό και πολεοδομικό σχεδιασμό καθώς και το σχεδιασμό όλων των αρμόδιων φορέων στην περιοχή.

Επίσης, στο πλαίσιο της πρότασης, ενδεικτικά δύναται να χρηματοδοτηθούν επεμβάσεις ανακατασκευής, συμπλήρωσης ή αποκατάστασης όπου απαιτούνται για τη σύνδεση της οδού με τα υφιστάμενα κυκλοφοριακά συστήματα, ώστε να εξασφαλίζεται η βέλτιστη λειτουργικότητα του οδικού συστήματος της περιοχής, οι απαιτούμενες μεταβολές και επεμβάσεις σε δίκτυα κοινής ωφέλειας ή σε τεχνικά έργα, τάφρους και αγωγούς υδραυλικών έργων, αποζημιώσεις απαλλοτριούμενων ιδιοκτησιών κ.λπ.

Σημειώνεται ότι η τοπική οδοποιία δεν είναι κατά κανόνα επιλέξιμη, εκτός εάν αποτελεί μέρος χωρικής παρέμβασης με συγκεκριμένο αναμενόμενο αποτέλεσμα για την επίτευξη του οποίου τα έργα αυτά αποδεικνύονται ότι είναι απαραίτητα. Επισημαίνεται ότι η συντήρηση οδών δεν είναι επιλέξιμη.

Η δράση παρουσιάζει συνέργεια με δράσεις της εγκεκριμένης Στρατηγικής Ο.Χ.Ε. που χρηματοδοτούνται στο πλαίσιο του Ε.Π. «Ήπειρος» και αφορούν τους Θ.Σ. 2, 6, και 8 (ΕΚΤ).

Δείκτες εκροής

Στον πίνακα που ακολουθεί αποτυπώνονται οι δείκτες εκροών που αφορούν την δράση

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Κωδικός δείκτη | Δείκτης | Μονάδα μέτρησης | Κατηγορία Περιφέρειας (κατά περίπτωση) | Τιμή-στόχος (2023) | | | Δείκτης πλαισίου επίδοσης (ΝΑΙ/ΟΧΙ) | Δείκτης RIS3 ΝΑΙ/ΟΧΙ |
| Άνδρες | Γυναίκες | Σύνολο |
| CO13 | Συνολικό μήκος νέων δρόμων | χιλιόμετρα | Λιγότερο Ανεπτυγμένες Περιφέρειες |  |  | 1 | OXI | OXI |
| CO14 | Συνολικό μήκος ανακατασκευα-σμένων ή αναβαθμισμένων δρόμων | χιλιόμετρα | Λιγότερο Ανεπτυγμένες |  |  | 4 | NAI | OXI |

Χρηματοδοτικό σχήμα

Στον πίνακα που ακολουθεί αναλύεται ο ενδεικτικός προϋπολογισμός της δράσης.

|  |  |
| --- | --- |
|  | Σύνολο Χώρας/ Κατηγορίες Περιφέρειας |
| Συνολικό Κόστος (α) | 11.860.780 |
| Δημόσια Δαπάνη (β) | 11.860.780 |
| Ενωσιακή Συνδρομή (γ) | 9.488.624 |
| Εθνική Συμμετοχή (δ) | 2.372.156 |
| Εκ της οποίας για ΟΧΕ, ΒΑΑ, ΤΑΠΤΟΚ | 11.860.780 |
| Ιδιωτική Συμμετοχή (ε) | 0 |

Δυνητικοί δικαιούχοι

Ως δυνητικοί δικαιούχοι αναφέρονται: Περιφέρεια Ηπείρου και ΟΤΑ α΄ βαθμού.

Χρονοπρογραμματισμός εργασιών

Στον παρακάτω πίνακα αναλύονται οι ενέργειες που πρέπει να ληφθούν υπόψη προκειμένου να είναι δυνατή η έκδοση πρόσκλησης υποβολής προτάσεων για τη συγκεκριμένη δράση.

|  |  |
| --- | --- |
| Ενέργεια | Ημερομηνία |
| Εκπλήρωση αιρεσιμότητας | 31/12/2016 |
| Εκπλήρωση αυτοδέσμευσης | - |
| Διευθέτηση εκκρεμοτήτων δεικτών εκροής (Συμπλήρωση δελτίων ταυτότητας, Στοχοθέτηση νέων δεικτών & εισαγωγή τους στο ΟΠΣ) | - |
| Επιλογή ΕΦΔ (αρ. 19, Ν. 4314/2014) | - |
| Έγκριση κριτηρίων αξιολόγησης και επιλογής πράξης | Οκτώβριος 2017 |
|  |  |
| Εκτιμώμενη ημερομηνία έκδοσης της πρόσκλησης | Δ’ τρίμηνο 2017 |